alexandrainst/scandi-wiki huggingface dataset:
Raymond Fellay

Raymond Fellay (født 16. januar 1932 i Verbier, død 29. mai 1994) var en sveitsisk alpinist som deltok i de olympiske vinterleker 1956 i Cortina d'Ampezzo.

Fellay vant en olympisk sølvmedalje i alpint i vinter-OL 1956 i Cortina d'Ampezzo. Han kom på andreplass i utfor, bak Toni Sailer fra Østerrike.

OL-medaljer 
 1956  Cortina –  Sølv i alpint, utfor, menn  Sveits

Referanser

Eksterne lenker 
 

Sveitsiske alpinister
Olympiske sølvmedaljevinnere for Sveits
Medaljevinnere under Vinter-OL 1956
Deltakere for Sveits under Vinter-OL 1956
Alpinister under Vinter-OL 1956
Personer fra kanton Wallis
Fødsler i 1932
Dødsfall i 1994
Olympiske medaljevinnere i alpint
Sveitsiske mestere i alpint
Oude Rijn

For elven med samme navn i Gelderland i Nederland, se Oude Rijn (Gelderland)

Oude Rijn («Gamle Rhinen») er et løp i Rhindeltaet i provinsen Utrecht og Zuid-Holland i Nederland. I 2009 er den 52 km lang.

I romertiden var dette hovedløpet til Rhinen, og var nordgrensen til Romerriket. I middelalderen ble elven brukt til transport og det er slepeveier langs store deler av elven, mange av dem har etterhvert blitt oppgradert til veier. I løpet av middelalderen ble elven fylt opp med avleiringer, og på 1600-tallet hadde den mistet sin betydning.

Beskrivelse 
Byen Utrecht ble grunnlagt ved et vadested nær der elven Kromme Rijn deler seg til Vecht til nord og Oude Rijn til vest. Idag er det lite igjen av dette opprinnelige elvedelet, både Vecht og Oude Rijn starter fra vollgraven til byen. Den første strekningen er elven kanalisert, og kalles Leidse Rijn. Den blir Oude Rijn etter jernbanebroen nær Harmelen (i kommunen Woerden). Deretter renner den i vestlig retning gjennom Woerden hvor først elven Linschoten bryter av mot sør før Oude Rijn blir en del av vollgraven til byen Woerden.

Etter Woerden bryter kanalen Grecht av mot nord, og Oude Rijn fortsetter gjennom landsbyene Nieuwerbrug, Bodegraven, og Zwammerdam. Her munner elven De Meije ut i Oude Rijn. Aar-kanalen munner ut i Oude Rijn i Alphen aan den Rijn, på samme sted hvor elven Gouwe bryter av mot sør. Den renner deretter videre og får sidegrenen Luttike Rijn like før Koudekerk aan den Rijn og som gjenforenes med Oude Rijn like øst for broen Koudekerkse Brug. Deretter fortsetter de som Oude Rijn videre forbi Hazerswoude-Rijndijk (begge i kommunen Rijnwoude).

Etter Zoeterwoude-Rijndijk og Leiderdorp (hvor den korte elven Does munner ut i Oude Rijn), renner den gjennom Leiden. I Leiden får den sidegrenen Zijl mot nord, mens Rijn-Schie-kanalen takker av mot sør. Nieuwe Rijn er en kort gren som sammen med Oude Rijn er del av Leidens kanalsystem, og elveløpene slår seg sammen rett etter byens sentrum. Herfra er elven også kjent som Rijn. 

Før (Oude) Rijn krysser Leidens grenser, blir Korte Vliet en del av den, og Oude Rijn fortsetter gjennom Oegstgeest og Katwijk. Før elveløpet går over til å bli mer som en kanal muner Oegstgeesterkanalen ut i den, og elven skifter navn til Uitwateringkanaal før den munner ut i Nordsjøen.

Oude Rijns opprinnelige munning ligger litt nord for den som er kjent i 2009. Det gamle oset ble for grunt rundt 1163, og en sving i Haarlemmertrekvaart og et par kanaler er det eneste som fremdeles minner om dette.

Romertiden 
I romertiden var elven Oude Rijn, som var mye bredere, Romerrikets nordlige grense (Limes Germanicus).
Mange av de castella og castra som ble bygd for å vokte grensen utviklet seg til byer og landsbyer, bl.a. Laurum (Woerden), Nigrum Pullum (Zwammerdam), Albaniana (Alphen aan den Rijn), Matilo (Leiderdorp), Praetorium Agrippinae (Valkenburg), and Lugdunum Batavorum (Katwijk).

I Valkenburg har omrisset av det romerske castellum blitt avmerket i gaten.

Eksterne lenker 
 

Rhindeltaet
Boniface Alexandre

Boniface Alexandre (født 31. juli 1936 i Ganthier i Haiti) var fungerende president i Haiti fra 2004 til 2006. 

I 1990 ble han dommer ved Haitis høyesterett (Cour suprême). I juni 2001 utnevnte president Jean-Bertrand Aristide ham til president for Høyesterett. Som dette vant han seg et ry som en aktverdig dommer innen et rettssystem som ellers ble betraktet som ille plaget av korrupsjon. Han gjorde store anstrengelser i kampen mot korrupsjon og inkompetanse innen rettssystemet. Ved siden av sin virksomhet ved domstolen underviste han som professor i rettsvitenskap ved Statsuniversitetet i Haiti i Port-au-Prince. 

President Aristide mistet makten ved et statskupp i 2004, og etter suksesjonsreglene ble Alexandre, i egenskap av sitt verv som leder for høyesterett, fungerende president. Hans presidentsperiode ble ikke kronet med den samme suksess og beundring som hans dommergjerning. Amnesty International hevdet at landet i hans periode var preget av politibrutalitet, ekstrajudisielle henrettelser og stadig mer rettsløse tilstander. 

Alexandre fratrådte det midlertidige presidentvervet den 14. mai 2006, da René Préval, vinner av presidentvalgene i februar 2006, ble tatt i ed som president.

Referanser 

Haitis presidenter
Høyesterettsdommere
Personer fra Haiti Ouest
Fødsler i 1936
Liste over land etter HDI (2006)

Denne listen er basert på rapporten for 2006. Se Liste over land etter HDI etter år for andre tilgjengelige år

Dette er en liste over land etter HDI (2006), som beskrevet i FNs Development Programme Report 2008.

HDI er en engelskspråklig forkortelse for Human Development Index (norsk: Måleskala for menneskelig utvikling). HDI brukes på samme måte som bruttonasjonalprodukt (BNP) for å måle velstand i land. Mens BNP kun måler økonomiske kilder, sies HDI å gi et mer komplett bilde, da det inkluderer fattigdom, lese- og skrivekyndighet, utdanning, forventet levealder, fødselstall og andre faktorer. 

HDI ble utviklet av den pakistanske økonomen Mahbub ul Haq (1934–1998), og blir fra 1990 brukt i FNs årlige rapport Human Development Report. HDI angis på en skala fra 0 til 1, hvor 1 er best.


Komplett liste over land
  = økning.
  = ingen endring.
  = nedgang.
 Like HDI-verdier fører ikke til delt plassering siden FN opererer med seks desimaler i utregningene sine.

Denne utgaven av indeksen ble publisert 18. desember 2008.

Høy HDI

Medium HDI

Lav HDI

Liste over land etter kontinent

Afrika

10 høyeste HDI

10 laveste HDI

Amerika

10 høyeste HDI

10 laveste HDI

Asia og Oseania

10 høyeste HDI

10 laveste HDI

Europa

10 høyeste HDI

10 laveste HDI

HDI etter region og grupper

Land som mangler fra den siste rapporten

FN-land (Siste UNDP data)

Land utenfor FN (ikke utregnet av UNDP)

Tidligere førsteplasser
Disse landene har ligget øverst på listen de årene indeksen har blitt oppdatert.

Se også
 HDI
 Liste over land etter HDI – Den sist oppdaterte listen
 Liste over land etter HDI fra 2005

Fotnoter

Referanser

Eksterne lenker
 Human development index value (2007/2008 Report)
 GAPminder.org Flash-applikasjon utviklet med støtte fra Karolinska institutet for visualisering og analyse av levestandardstatistikk fra FN.
 Arkiv over tidligere rapporter.

HDI
Jørgen Christian Knudsen

Jørgen Christian Knudsen (født 5. desember 1843 i Saltrød i Arendal, død 25. desember 1922 i Porsgrunn) var en norsk skipsreder, verftseier og politiker fra Høyre.

Liv og virke

Næringslivet
Jørgen Christian Knudsen gikk som ung på styrmannsskole, hadde flere utenlandsopphold, bl.a. i USA, og arbeidet på kontoret hos faren, skipsreder og verftseier Christen Knudsen, Porsgrunn, sammen med den yngre broren, senere statsminister Gunnar Knudsen. Brødrene overtok sammen farens virksomheter, men etter farens død oppløste de i 1889 sitt felles firma og delte skipsflåten mellom seg.

Etter farens død overtok Jørgen C. Knudsen eiendommene Øvre og Nedre Frednes, og hadde allerede fra 1862 bodd i den da nyoppførte villaen «Øvre Frednes» i Eidanger. Knudsen deltok aktivt i samfunnslivet i Porsgrunn, bl.a. musikkforeningen, Kirkens Sangkor og sjømannsforeningen, han støttet økonomisk opprettelsene av Skiensfjordens mekaniske Fagskole og Porsgrunds Sjømandshjem, samt var med og stiftet Porsgrunds Porselænsfabrik og to skipsassuranseforeninger.

Politikken
Han var fra 1877 medlem av bystyret i Porsgrunn, senere viseordfører og ordfører.

Knudsen var stortingsrepresentant for Porsgrunn i periodene 1880–1890, 1892–1900 og 1904–1906.Han var odelstingspresident i 1906 og deltok ved kroningen i Trondheim sammen med sin ektefelle.

Knudsen var varamedlem i Den norske Nobelkomite fra dens stiftelse den 7. august 1897 til 31. desember 1912 og fra 1. januar 1922 til han avgikk ved døden. Han var også nestformann i Norges Banks representantskap fra 1906 til sin død.

Familie
Knudsen ble i 1867 gift med Marie («Mimmi») Henriette Resch (1846–1925), datter av kaptein Hagbarth Resch og ektefelle Hanna Bruun. Blant Jørgen og Mimmis 11 barn var skipsreder og ordfører i Eidanger, Finn C. Knudsen (1868–1955) og NS-fylkesmannen i Telemark, Christen Knudsen (1873–1964). De var også foreldre til bl.a. Hanna Resch-Knudsen (1875-19??), gift med ingeniør Karl K. von Krogh, Hagbarth Resch-Knudsen (1877–1970), Oslo, Gunda («Dunde») Resch Knudsen (1879-1977), som var gift med den britiske diplomaten Christopher Lintrup Paus (1881–1963), samt til Dagmar Knudsen (1881–1974), gift med ingeniør Robert Rafn (1878–1964), Moss, og Alfhild Knudsen (1883–1972), gift med godseier Inggard Sundt (1881–1940), Værne Kloster. I 1917 var Dunde Paus den første kvinnen som fikk førerkort for bil i Oslo.

Referanser

Litteratur 
 Ellen Wessel og Lulli Knudsen: Våre besteforeldre Guro og Christen Knudsen – deres barn og barnebarn, Oslo 1929. Opptrykk 1999, side 101-135.

Eksterne lenker 
 
  Boligen Villa Frednes 
  Seilskute Skomvær  
  Digitalt Museum gruppebilde 

Norske skipsredere
Nobelkomiteens medlemmer og varamedlemmer
Stortingsrepresentanter fra Høyre
Stortingsrepresentanter for Telemark
Stortingsrepresentanter 1880–1882
Stortingsrepresentanter 1883–1885
Stortingsrepresentanter 1886–1888
Stortingsrepresentanter 1889–1891
Stortingsrepresentanter 1892–1894
Stortingsrepresentanter 1895–1897
Stortingsrepresentanter 1898–1900
Stortingsrepresentanter 1904–1906
Personer fra Arendal kommune
Artikler i sjøfart-prosjektet
Hvalstadbroen

Hvalstadbroen (1872–1915) var i sin tid skandinavias største trebro og ble bygget for at den nye smalsporede Drammenbanen skulle kunne krysse Hvalstaddalen. Broen ble revet i forbindelse med utvidelsen til normalspor i 1914–1915. Toget krysser i dag Hvalstaddalen på en fylling.

Referanser

Jernbanebroer i Norge
Drammenbanen
Askers historie
Broer åpnet i 1872
1872 i Norge
Opphør i 1915
1915 i Norge
Jernbanebyggverk i Asker
Akershus' samferdselshistorie
Robert Fitzhamon

Robert Fitzhamon (født mellom 1045 og 1055, død mars 1107) var lord av Gloucester og deltok i Normannernes invasjon av England i 1066.

Normannere
Personer fra Gloucester
Fødsler på 1000-tallet
Dødsfall i 1107
Raoul Cédras

Raoul Cédras (født 9. juli 1949 i Jérémie i Haiti) var kuppmaker og sjef for en militærjunta i Haiti fra 30. september til 8. oktober 1991. I realiteten var han landets leder helt frem til oktober 1994, da USA intervenerte og slik at han mistet makten. I 2000 ble han og en rekke andre offiserer dømt til livstids fengsel in absentia på grunn av en massakre i byen Raboteau.

Han lever i landflyktighet i Panama.

Eksterne lenker 
 
  U.S. Gave Cedras $1 Million in Exchange for Resignation

Personer fra Grand'Anse
Haitiske politikere
Offiserer
Personer dømt in absentia
Ålesund videregående skole

Ålesund videregående skole er den største videregående skolen i Møre og Romsdal. Dagens Ålesund vgs er et resultat av at Fagerlia vgs og Ålesund vgs ble slått sammen til én skole fra og med august 2021. 

Skolens historie går tilbake til 1864 ved oppstart av Ålesund Lærd og Realskole (Latinskolen). Les hele skolens historie på skolens hjemmeside. 

Ålesund vgs har skoleåret 2021-2022 følgende utdanningstilbud:
 Helse og oppvekstfag
Idrettsfag
Informasjonsteknologi og medieproduksjon
Kunst, design og arkitektur 
Medier og kommunikasjon
Musikk, dans og drama
Naturbruk
Fiske og fangst
Akvakultur
Salg, service og reiseliv
Studiespesialisering
Internasjonal
Forskerlinjen
Toppidrett
Teknologi- og industrifag
Maritime fag
Kjemiprosess
Individuell tilrettelagt opplæring (ITO)

Eksterne lenker
 Ålesund videregående skoles hjemmeområde 

Videregående skoler i Møre og Romsdal
Skoler i Ålesund
Piggyback

Piggyback er navnet på et Oslobasert band som eksisterte mellom 1999 og 2001.

Medlemmer  
 Tommy Lorange Ottosen – vokal og gitar
 Neil Anton Heggernes – gitar og vokal
 Trond Heggernes – trommer
 Holger Lockertsen – bass og vokal.

Bandet ga ut en femspors EP i september 2000 kalt Knucklesandwich. I 2001 ga de ut to singler som ble playlistet i Radio Nova og andre lokalradioer. De spilte mange konserter i Oslo, og var blant annet oppvarmingsband for Crash Test Dummies på deres konsert på Betong i 2001.

Tommy Lorange Ottosen har senere hatt suksess som soloartist under navnet Tommy Tokyo.

Eksterne lenker
 Hjemmeside
 Fanside på Facebook
Piggyback på Soundcloud

Norske rockegrupper
Band etablert i 1999
Opphør i 2001
McMurdo Dry Valleys

McMurdo Dry Valleys er en rekke av daler i Antarktis, beliggende i Victoria Land vest for McMurdo-sundet. Området omfatter mange interessante geologiske fenomener, inklusive den endorheiske sjøen Lake Vida og Onyx River, den lengste elven på det antarktiske kontinent. Det er også en av verdens mest ekstreme ørkener.

Klima 
McMurdo Dry Valleys har fått sitt navn på grunn av den ekstremt lave fuktigheten og mangel på snø- og isdekke. Området dekker 4 800 kvadratkilometer og danner det største relativt isfrie området på kontinentet. Dalbunnene er dekket med et løst gruset materiale, der iskiler kan forekomme. 

De unike forholdene i McMurdo Dry Valleys er forårsaket av katabatiske vinder. Disse opptrer når kald, tett luft trekkes ned dalsidene av gravitasjonskrefter. Vindhastigheten kan komme opp i 320 km/t og i dragsuget fordamper all fuktighet – vann, is og snø.

Geologi 
Dalene skjærer gjennom en geologisk formasjon kalt Beacon sandstone. Grusen kommer tilsynelatende fra to kilder. Den første er endemorener som er dannet ved frontene på isbreene som strekker seg ned i dalene. Disse breene sublimerer hovedsakelig direkte til luften og bidrar lite til fuktighet i dalene. Den andre potensielle kilden til grus er forholdsvis uvanlig. Det antas at under perioder med istid, kan mengden med is i det nærliggende Rosshavet ha vært så stor at den har presset seg innover land og avsatt en endemorene.

Flora og fauna 
Endolitiske fotosyntesiskebakterier er funnet i Dry Valleys, beskyttet fra den tørre luften inne i det relativt fuktige miljøet i fjellgrunnen. Smeltevann fra isbreene står for den viktigste kilden av næringsstoffer til jordsmonnet. Forskere anser Dry Valleys for muligens å ha det miljøet på jorda som minner nærmest om forholdene på Mars, og dermed som et viktig område for å studere mulighetene for utenomjordisk liv.

Anaerobe bakterier med metabolisme basert på jern og svovel lever i temperaturer under frysepunktet under Taylorbreen og farger isen som kommer til syne ved Blood Falls rød.

Deler av Dry Valleys ble utpekt til spesielt forvaltningsområde i Antarktis (ASMA nr. 2) i 2004.

Geografi 

Dry Valleys omfatter et system av et titalls daler, hvorav de tre største er Victoria Valley, Wright Valley og Taylor Valley.

Enkelte av innsjøene i Dry Valleys er blant verdens mest saltholdige sjøer, med høyere salinitet enn Assalsjøen og Dødehavet. Den mest saltholdige av alle er den lille Don Juan Pond. Lake Vida i Victoria Valley er en av de største innsjøene i området og ligger i et endorheisk bekken.

Onyx River i Wright Valley er med sin lengde på 40 kilometer den lengste i Antarktis.

Referanser

Eksterne lenker 
 
 Detaljerte satellittbilder  Earth Observatory
 «The McMurdo Dry Valleys»  Antarctic Sun, 26. januar 2003, s. 7–21. Besøkt 19. januar 2010.
 Virtuell tur i Dry Valleys Portland State University. Besøkt 19. januar 2010.

Ørkener i Antarktis
Verneområder i Antarktis
Artikler i Antarktis-prosjektet
Verneområder opprettet i 2004
Daler i Antarktis
Victoria Land
Ross Dependency
Norges Amerikanske Idretters Forbund

Norges Amerikanske Idretters Forbund (NAIF; stiftet 1. januar 2010) er et norsk idrettsforbund med fire seksjoner for amerikansk fotball, cheerleading, disksport og lacrosse. Forbundet har ca. 4 000 aktive medlemmer, og rundt 80 tilknyttede klubber.

Forbundets stiftelsesmøte ble avholdt 8. november 2009 og forbundet er en sammenslåing av Norges Amerikansk Fotball og Cheerleading Forbund, Norges Frisbeeforbund og Norges Lacrosse Forbund. Lacrosse ble med dette tatt opp som ny idrettsgren i Norges idrettsforbund.

Se også 
 Amerikansk fotball i Norge
 Cheerleading i Norge
 Frisbee i Norge
 Lacrosse i Norge

Eksterne lenker
 

Norske idrettsforbund
Amerikansk fotball i Norge
Cheerleading
Frisbee
Lacrosse i Norge
Organisasjoner etablert i 2010
2010 i Norge
Adjuvant

Adjuvant (også adjuvans) (fra latin; adjuvare; hjelpe, støtte) betegner en substans, oftest farmakologisk eller immunologisk, som modifiserer og forsterker effekten av andre substanser (f.eks virkesoff i vaksiner), mens et adjuvant i seg selv har få, om noen, direkte virkning gitt alene. 

Forskjellige typer adjuvanter inkluderer:
Farmasøytisk adjuvant
Immunologisk adjuvant
Hormonadjuvant
Sprøytemiddeladjuvant (landbruk)

På norsk brukes adjektivet adjuvant innen medisin om en forsterkende eller kompletterende terapi. Adjuvant terapi er da en behandling som kommer i tillegg til hovedbehandlingen. Et eksempel på adjuvant terapi kan være bruk av Tamoxifen i forbindelse med brystkreft.

Det er forsket lite på adjuvanter i mat, næringsmidler og miljø, men man kjenner til eller mistenker at forskjellige substanser kan ha adjuvant effekt i forhold til f.eks anlegg for atopisk sykdom. Eksempler på dette kan være dieseloljeprodukter og utslipp av forbrente dieselprodukter, tobakksrøyking og tobakksrøyk.

Legemidler
Tilsetningsstoffer
Noord

Noord («Nord») er en 9 km lang tidevannselv i Zuid-Holland i Nederland. Den vestlige bredden dannes av øya IJsselmonde og den østlige bredden av Alblasserwaard.

Noord er en sterkt trafikkert vannvei mellom Beneden-Merwede/Oude Maas ved Dordrecht og nordsiden av Ridderkerk der Noord og munningen til Lek danner Nieuwe Maas. Elven pleide å bli regnet som en del av elven Merwede, men mistet dette navnet etter hvert. Tidligere var det mange skipsbyggerier langs Noord. Retningen på elven er tidevannsavhengig. Ved Hendrik-Ido-Ambacht går et lite sideløp, Rietbaan, parallelt med Noord. Mellom dem ligger øya Sophienpolder. Ved Rietbaan er det flere opphoggerier.

Broen over Noord ved Alblasserdam ble bygget i 1939 som en følge av riksveiplanen av 1927. Denne var en del av riksvei 15 (A15) inntil 1992 da Noordtunnelen ble åpnet. Broen brukes fremdeles til lokaltrafikk. Mellom Alblasserdam og Papendrecht går jernbanelinjen Betuwelinjen gjennom Sophientunnelen under Noord, Sophienpolder og Rietbaan. Totalt er denne tunnelen over 8 km lang.

Langs Noord ligger følgende steder: Zwijndrecht, Hendrik-Ido-Ambacht, Papendrecht, Alblasserdam, Kinderdijk og Ridderkerk.

Eksterne lenker 
 Aktuell informasjon – Rijkswaterstaat (nederlandsk)

Rhindeltaet
Maas' vassdragsområde
Nylands og Tavastehus län

Nylands og Tavastehus län (svensk: Nylands och Tavastehus län, finsk: Uudenmaan ja Hämeen lääni) er et historisk len i Finland. Administrasjonssete i lenet var Tavastehus. Lenet bestod i tidsrommet 1775 til 1831, da det ble delt i Nylands län og Tavastehus län. En mindre del ble ved delingen lagt inn under det nydannede Sankt Michels län.

Eksterne lenker
 Artikkel om Tavastehus län i Nordisk familjebok, bind 28, spalte 546, 1919

Finlands len før 1997
Stater og territorier etablert i 1634
Stater og territorier opphørt i 1831
Finland
Finland
Klorpikrin

Kloropikrin er en stridsgass med formel Cl3-c-no2. Den produseres ved reaksjon mellom 1mol nitromathan og 3mol natriumhypokloritt løsning i vann.
Dødelig konsentrasjon i luft er ca. 100ppm.

Gift
Kjemiske våpen
Sagstad skule

Sagstad skule er en barneskole i Alver kommune som ble bygget i 1961. Elevene sokner til Meland ungdomsskule når de begynner på ungdomstrinnet.

Historie 
Skolen sto uten gymsal inntil 1970, da den både fikk gymsal og svømmehall; frem til da skal mesteparten av gymtimene ha foregått utendørs. Per 2016 ble svømmehallen benyttet som lager.

Elevtallet begynte å vokse på 70-tallet, med knappe 100 elever i 1970 til dagens ca. 260. Elevveksten har medført mange utbygninger av skolen, seneste utbygging blir nå iverksatt. Skolen ble også utbygd i 1996, da seksåringene skulle begynne i grunnskolen.

Ved starten av skoleåret 2010/2011 ble Flatøy skule nedlagt, noe som medførte at de drøyt 50 elevene fra Flatøy skule ble flyttet til Sagstad.

Referanser

Eksterne lenker 
 Ny hjemmeside for Sagstad skule
  Sagstad skule - Hjemmeside 

Barneskoler i Vestland
Skoler i Alver
Johan Brandtzæg

Johan Asbjørn Brandtzæg (født 1949) er en norsk bassist. Han spilte i et trøndersk viseband i 1970-årene som kalte seg Heimevernslaget. Dette bandet opplevde stor suksess i de to årene bandet holdt på. Etter Heimevernslaget startet han bandet Nordsia vel bestående av Gunnar Green på gitar, munnspill og sang, Bjørn Diesen på mandolin, gitar og sang, han selv på kontrabass og sang og Øyvind Brandtzæg på gitar og sang.

Referanser 

Norske bassister
Geir Solheim

Geir Solheim fra Mo i Rana (født 15. juni 1951, død 13. oktober 2007) var en norsk musiker og gitarist. Han var best kjent som gitarist i Vømmøl Spellmannslag hvor han var med fra starten i 1974 til bandet ble oppløst i 1975 og da bandet ble gjenforent i 1984.

Vømmøl Spellmannslag
Album
 1974: Vømmøl'n, gjenutgitt 2009 med bonus liveopptak
 1975: Vømlingen
 1984: Vømmølåret
 1985: Vømmøl Special
 1989: Vømmøltoppen
 1996: Vømmølmusikken
Singler
Telefonsentralmontørene (1975)
Svingende hilsen fra NorGsag (1982)
Høvlerivisa/Peder og Hammarforsens brus (1982)
Spellmannstreffet (1996)
Deltok på
 Direct: Norsktoppen (1974)
 MAI: Palestina (1975)
 MAI: Rød miks anno 1971–75 (1977)
 Bokklubben Nye Bøker: Norske viser i 70-åra (1979)
 Plateselskapet: Trønder-Rock (1982)
 Home's Musikk: Stjernekassetten 2 (1984)
 VG: På gang 14 (1984)
 Adresseavisen: God ferie (1984)
 Plateselskapet: VM Håndball 1985 (1985)
 Ola Uteligger: Brølloppet i Kanaan (1985)
 NMK Vikedal: NMK Vikedalkassetten (1990)
 PolyGram: Fine norske låter 1 (1994)
 PolyGram: Fine norske låter 2 (1994)
 Sonet: Guide til Rock Pack (1994)
 PolyGram: Det beste fra de beste! Hysj! Hysj! (1996)
 Ola Uteligger: Fire fine lænestola (1997)
 Egmont Music Club: Det beste av norsk musikk 1973–1977 (1998)
 Egmont Music Club: Det beste av norsk musikk 1983–1985 (1998)
 MTG: Æ e trønder æ (2000)
 Universal Music: 96% låvedans (2001)
 Musikk for voksne: Danseløvens utvalgte (2003)
 Hans Rotmo: Spæll åt mæ – Oppsummering av Hans Rotmos musikk: 1974–2003 (2003)
 NRK/Universal Music: Norsk Rocks Historie Vol. 5: Fra viserock til rock på norsk 1969-1977 (2004)
 Unidisc: Norsk musikk i 100 – Vol. 9: Dans til musikken (2005)
 Universal Music: 96% låvedans 2 (2007)
 McMusic: Norske allsangfavoritter (2007)
 McMusic: Norsk visesang i 50 år (2008)
 ESS Engros: Æ e trønder æ – Den beste trøndermusikken (2013)
 ESS Engros: Bygdehits – Musikk for alle og ein kvar (2014)
 ESS Engros: Landeveisrock – 22 norske låter for veien (2014)
 Norsk Noteservice: Gå inn i din tid (2014)
 MAI: MAI 1973–1983 (2016)

Referanser

Eksterne lenker 
 Ny Vømmølfeber på gang – Trønder-Avisa

Norske gitarister
Personer fra Rana kommune
Fødsler i 1951
Dødsfall i 2007